નવી દિલ્હી: આમ આદમી પાર્ટીએ વડાપ્રધાન નરેન્દ્ર મોદી અને ઉપરાજ્યપાલ અનિલ બૈજલ વિરુદ્ધ મોટું આંદોલન કરવાની જાહેરાત કરી છે. અનિલ બૈજલના કાર્યકાળમાં મુખ્યમંત્રી અરવિંદ કેજરીવાલના ધરણાંનો આજે છઠ્ઠો દિવસ છે. શુક્રવારે જ પાર્ટી નેતાઓએ આંદોલનની રણનીતિ બનાવી લીધી છે. મુખ્યમંત્રી અરવિંદ કેજરીવાલના ઘરે થયેલી આ બેઠકમાં AAPના અગ્રણી નેતીઓએ પીએમઓ સામે રવિવારે આંદોલનની ગતિ વધારવાની રણનીતિ બનાવી હતી. પક્ષના રાજ્યસભાના સાંસદ સંજય સિંહે જણાવ્યું કે, જો હવે મુખ્યમંત્રી અને મંત્રીઓની માગણી માનવામાં નહીં આવે તો 17 જૂને AAPના કાર્યકર્તાઓ પીએમના ઘરની સામે દેખાવો કરશે.